STATVTVM est, vt de vasis omnibus vinariis, quæ in cellario fuerint ad opus fratrum, hospitū vel pauperum, hoc est de vno quoque eorum, vigilia Natalis Domini, frater qui vinum ad Missas prouidere solet, tantum accipiat, quantum ad celebrandas omnes Missas illius sacræ noctis atque diei sufficere valeat. Causa instituti huius fuit, res a multis, vt audiui, probata,  sæpe mihi relata, quod videlicet, numquam vasis illius vinum ascescere vel in innaturalem  corruptum saporem conuerti possit, vnde pars quantalibet vini ad celebranda iam dicti Natalis Domini Sacramenta assumpta fuerit.